Peter Werner Hansen – Partner og Projektchef

Peters ansvar, som projektchef, er først og fremmest at eksekvere projekter, “så de bliver til noget”, som han udtaler det.

Han er ekspert i at realisere produkter og produktudviklingsforløb, med bred erfaring i projekt- og teamledelse og har været med til at bringe mere end 200 produkter på markedet.

Internt har han ansvaret for at identificere nye forretningsmuligheder for Technolutions kunder. Peter ser på nye teknologier, ud fra kundens synspunkt, og hjælper kunden til at komme i gang med at udnytte teknologien. Særligt har han fokus på styring og eksekvering af det store uudnyttede potentiale, der ligger i at tilføre digital teknologi til medico- og pharma devices.

Peter er uddannet civilingeniør i Industrielt Design og kommer fra innovationsbranchen, hvor han har arbejdet i spændingsfeltet mellem produktudvikling, management consulting og markedsføring af consumerprodukter og digitale løsninger. Han har derudover været involveret i flere opstartsvirksomheder senest som CTO med ansvaret for produktion og udvikling i samarbejde med eksterne partnere.

Citat

“Jeg er rigtig glad for at have fået chancen for at blive en del af firmaets langsigtede satsning. Vi kan mærke, at der er en ny dynamik, især imellem de nye partnere. Det handler ikke kun om bundlinjen, men også om at vores ”mindset” er rettet mod at ville firmaet det bedste, da vi nu repræsenterer firmaet som dem, der former fremtiden.”